ISIGIDIMI SAMAXOSA, JANUARY 1, 1887. 3

TELEGRAPH OFFICE.

*(Ngu Mr. William Hindes.)*

Ingcingo zabantu nje zingenise £86 14 11

„ kwa Rulumente ... 2 16 6

Iyonke ... 89 11 *5*

Ingenelo ka Rulumente 44 15 8 1/2

IPOSI YASE LOVEDALE.

*(Wm. Matayo, Umtuti-posi)*

Incwadi ezipumileyo letters zi 6,192

„ namapepa ........1,369

Iyonke lonto 8,201

„ Ezingeneyo 9,296

„ namapepa .......................................... 6,546

Iyonke lonto 15,842

Umqulu 24,103

INGXELO KA MR. HIENZE, UMLIMI.

Uti nonyakanje ku ngene inxowa zenqolowa zi 130

„ „ zombona „ 1016

» „ mbotyi „ 14

„ „ tapile „ 85

„ „ rasi ,, 145

„ Izitungu 2,800

Ezi zimbi ingxelo ezingabonakaliyo apa zamashishini, zose zishicilelwa kwi ncwadi yengxelo yomnyaka.

Impilo yalomnyaka pakati komzi ite yakolisa; esinombulelo ke ngoko ku mnini-nto-zonke olaula impilo yendalo Yake.

UKUCOLACOLA.

Izimanga zalemintaka.—Kuko umfo obale ukuti— Kuko ihangukazi yomntu ontsundu ezele amatole, ate amabini anezandla nengalo ezifane nezomntu kwade kweza, kafika ezingqwinibeni. Lawo anjalo azelwe efile omabini. Lonto yenzeke e Free State ekupeleni kuka November.

Intapane Yamawele.—Amapepa axokozela ngokuti kuko umntu ozele amawele amane, kanti kwakona omnye uzele amatatu, Kodwa ke kuvakala ukuba akapilanga onke, kuko aquzukileyo.

Imposiso esimanga.—-Liti ipepa lase Vryburg, kuko indoda ete iye kuzingela, yabona into, yasel’ibamba, “ *nzwa- nga" !* Kute kwakuti gabu umsi yaya kulento, ite yakuti yo! lihashe layo, itsho yesuka nonxenye yomhlati. Ute kanti sel’elilibele. Ute akuti tu limi, wasel’ebamba eba yinto yimbi.

Odliwe yingwekazi.—Ati amapepa kuko umfo odliwe yingwekazi kufupi nefama ka Mr. P. Kropf. Lengwekazi ite yakubonwa yalandwa ngu Mr. Kropf nabalusi bake. Bate bakuyifumana, omnye wabalusi uyibete ngenduku, watsho wabeka pantsi, kodwa ite ukuvuka kwayo, yamtsibela, yazenzela ngenzipo nangamaziyo yakubon’ukuba imlalise pantsi. Kute kuba kuxakile ukuyidubula, yasel’ ifunzwa nge zinja, zabehle zayisusa emntwini apa zayibulala, nakuba nayo yenze intapane kuzo. Imtyobe kunene kule ngalo yasekohlo. Kutembeka ukuba wobehle apole. Unyangwa ngu mfundisi u Mr. Beste wase Cumakula.

Ukumka nomlambo—Ati amapepa kuko umntu omke nomlambo ezibukweni lo Mzimvubu. Isidumbu sake sifunyenwe sekuntsuku nesoniwe kunene ngomaramnco, ekwaba ngumsebenzi ukuwagxota emntwini.

Odutyulweyo.—Ati amapepa kuko umfo odutyulweyo ngakwa Komani ngu Philip De Vet i Bulu lase Haasfontein Mond. Kutiwa liboniwe ukumdubula kwalo u Damon (igama lalomfo), labonwa ngumkuluwe wake. Isizatu esibangele oko kutiwa beku ke kwako isipitipiti ezibokweni ze Bulu ngosuku olungapambili. Limdubule wafa. Sitetanje limelwe ngamawaka amabini eponti £2,000.

Umlilo kwa daliwe.—Kuke kwehla into ebumanga kulantaba ka Dali wo. Kute ngabusuku butile, kwabonwa ibaswana entabeni, wati olibonileyo, fan’ukuba libaso lamasela. Unabo kwa oko ukuya kwi Chief Constable, ete kwakamsinya, yahamba nelinye idindala ukuya kula mlilo, Suko lamlilo waya ubamba usisitati, ubekisa pambili. Bawulundele, kwada kwaya kwifama ka Mr. Barlett. Befikile kwesi sitati—“ Yinile!” Kanti yi Mantyi yakwa Daliwe, inomhlobo wayo bayazingela.

Ukuzibulala.—Ati amapepa kuko indodana ye Jelimeni ezidubuleyo e Cala, ngokusuke yaliwe yintombi eb’iyi filisha, ngexa ebekulungiselwa umtshato. Suke yaqibika intombi. Yasuke yoj’umnga edingeni layo, suk’umfana wangenwa yimfuxwa, wasel’ezidubula, wafa kwapela. [Lumkani zintombi, bapel’abantu benkosi, wabetu! Ed. *Sigidimi.]*

Amasela.—Ati amapepa, amadodana amabini ase *Knapp's Hope* (e Xesi lika Gqadushe) apakule ubusi babanye abantu. Lomadodana ngu Benjamin no Robert, basemanatsini. Kuyiwe ematyaleni, agwetywa, adliwa ishumi le sheleni inye (10s). [Lumkani bafana, yekani inyosi zabantu kanti nonyaka inyosi zibonwa nangumntu oliso linye. Imini zentlondi zadlula lumkelani into enize- nzayo. Banani betu? Ed. *Sigidimi.]*

Amayeza abantsundu.—Ati amapepa kuko igqira le Mfengu elibulele umntu ngeyeza lalo. Igama lalomfo ubuleweyo ngu Bokolo ob’efudula elipolisa Engcobo. Uhlobo Iweyeza asezwe Iona luyele ezi nqwebebeni apa. Lomntu ke siteta nje ufile kwapela. [Batanda kakulu abantu ukuzibulala ngosiyazi balemihla, abafane bahambe bedwaba, besimba izinto abangazaziyo nabo, kuba bona into abayinxameleyo yimali kupela. Ed. *Sigidimi.]*

Ilifa lezinja.—Kuka umfo obale kwi *Pall Mall Gazette* ote—Kuko umhlobo wake obubileyo, washiya amawaka alishumi eponti £10,000 kwi kaya lezinja elise Battersea.

Ingqakaqa e talika.—Kuko umfo obale ese Sleep-hock esiti—“ Kuko abantsundu base Tsomo babini, bafike nengqakaqa, embi kunene.” Utsho ke ati—Lento yokuba bangagcinwa abantu besitili esisukuba sinesifo esisulelayo esinje nge ngqakaqa, basuke bayekwe, bamane ilizwe belika amakenke behamba besulela abanye abantu, imbi kanye.

OWEYELE EMNXUNYENI E BULTFONTEIN.— Ati amapepa kute ngamhla utile kusasetyenzwa kulominxuma ye Dayimani, tu esidunjini somntu ofileyo, kanti lomntu uzimke eludongeni ebamba ebusuku engaqondi ukuba usondele kangako.

Kuyasikwana e dayimani.—Ati amapepa kute ngamhla utile, kwahlanganyelwa ndodana itile ngamanye, pambi kwendlu ka Mr. Mier wase Beaconsfield, abeta induma ezimbi, amenza amunxeba nase siswini, ekude kwavela namatumbu. Siteta nje use Sibedlelweni (Hospital).

Isikuni sibuye nomkwezeli.—Liti ipepa lase Bofolo kuko indodana ebibanjiwe yafakwa etolongweni inyanga ezintatu. Lendodana ngumntu obetanda kunene ukubamba eboleka imalana kubantu ngabantu, isiti inkabi zayo zibanjiwe. Yade yabolekwa i 7s, ngu Mr. Loveless wase Cookhouse, ngomqopiso wokuba lonzwana iyakumzisela ikwakwini namaranise (ama lowe asemlungwini) kanti umduna zonke ezonto akanazo. Kanti nenkabi ezo azibolekela imali zikwa libongo akanazo.